smcproject/ml-wiki-sentences huggingface dataset:
അറ്റ്‌ലാന്റിക്കിനടിയിലൂടെ കേബിൾ വലിക്കുന്നതിനായി സമുദ്രമാപന പര്യവേക്ഷണങ്ങളിൽ (hydrographic expedition) ആദ്യം ഏർപ്പെട്ടത് ബ്രിട്ടൻ , യു.എസ് .
എന്നീ രാജ്യങ്ങളിലെ നാവിക സേനാക്കപ്പലുകളായിരുന്നു.
1866-ൽ അറ്റ്‌ലാന്റിക്കിനുകുറുകെ കേബിൾ ബന്ധം സ്ഥാപിക്കുന്നതിന് ഈ യത്നങ്ങൾ സഹായകമായി.
ഇതിന്റെ തുടർച്ചയെന്നോണം അറ്റ്‌ലാന്റിക്കിന്റേയും ഇതര സമുദ്രങ്ങളുടേയും അധസ്തലമാപനത്തിനായി, 1872-76 കാലത്ത്, എച്ച്.എം.എസ്. ചലഞ്ചർ എന്ന കപ്പലിൽ ഒരു പര്യവേക്ഷണ സംഘം നിയോഗിക്കപ്പെട്ടു.
ഈ സംരംഭത്തിലൂടെ അറ്റ്‌ലാന്റിക് ഉൾപ്പെടെയുള്ള ലോകസമുദ്രങ്ങളിൽ ആയിരക്കണക്കിനു നിരീക്ഷണങ്ങളും നിർണയനങ്ങളും നടത്തുവാനും സമുദ്രജലപ്രവാഹങ്ങൾ, അഗാധത, താപനില, ആഴക്കടലിലെ അടിവുകൾ, ജീവജാലങ്ങൾ തുടങ്ങിയവയെ സംബന്ധിച്ച് വിവരങ്ങൾ ശേഖരിക്കാനും കഴിഞ്ഞു.
ബ്യേൺ ഹെല്ലൻഡ് ഹാൻസൺ, വാൽഫ്രിഡ് എക്മാൻ തുടങ്ങിയ സ്കാൻഡിനേവിയൻ പര്യവേക്ഷകരും സമുദ്രവിജ്ഞാനീയപരമായ ധാരാളം അറിവുകൾ സമ്പാദിച്ചു നല്കി.
1912-ലെ ടൈറ്റാനിക് ദുരന്തം ഉത്തര അറ്റ്‌ലാന്റിക്കിലെ പ്രവാഹങ്ങളെയും മഞ്ഞുമലകളെയും കുറിച്ചുള്ള വ്യാപകമായ അന്വേഷണപഠനങ്ങൾക്കു വഴിതെളിച്ചു.
വയർലസ് റേഡിയോ, സൊണാർ (sonar) തുടങ്ങിയ വാർത്താവിനിമയ ഉപാധികളുടെ വരവോടെ സമുദ്രഗവേഷണത്തിന് മറ്റൊരുമാനം കൈവന്നു.
ഗവേഷണക്കപ്പലായ മീറ്റിയർ ഉപയോഗിച്ച് 1925-27 വർഷങ്ങളിൽ ദക്ഷിണ അറ്റ്‌ലാന്റിക്ക് കേന്ദ്രീകരിച്ച് ജർമനി നടത്തിയ അന്വേഷണ പഠനങ്ങൾ.
ദക്ഷിണ അറ്റ്‌ലാന്റിക്ക് അധസ്തലപ്രകൃതി ഏറെക്കുറെ കൃത്യമായി നിർണയിക്കുവാനും ലവണതയുടേയും താപനിലയുടേയും വിന്യാസം മനസ്സിലാക്കുവാനും സാധിച്ചു.
രണ്ടാം ലോകയുദ്ധത്തെത്തുടർന്നുള്ള വർഷങ്ങളിൽ ആഴക്കടലിന്റെ ഭൌതികസവിശേഷതകളെ സംബന്ധിച്ച പഠനങ്ങൾക്കാണ് മുന്തിയ പരിഗണന ലഭിച്ചത്.
അറ്റ്‌ലാന്റിക് തടത്തിൽ ഭൂഭൌതിക(geophysical)പരവും ധ്വാനിക(soundings)വുമായ നിരവധി പഠനങ്ങൾ നടന്നു.
ഇവയിലൂടെ മധ്യ-അറ്റ്‌ലാന്റിക് വരമ്പിന്റെ അവസ്ഥിതിയും സവിശേഷതകളും വ്യക്തമായി.
ഇതിനെത്തുടർന്നാണ് കടൽത്തറ-വ്യാപനം (Sea floor spreading) എന്ന പ്രതിഭാസം കണ്ടെത്തിയത്.
ഭൂവിജ്ഞാനീയത്തിലെ ഫലക-വിവർത്തനിക സിദ്ധാന്തം (plate tectonics) വിശദീകരിക്കാനായത് ഹാരി ഹെസ്സ് (1962) കടൽത്തറ വ്യാപനം കണ്ടെത്തി സ്ഥിരീകരിച്ചതോടെയാണ്.
അറ്റ്‌ലാന്റിക് വരമ്പിന്റെ സമീപസ്ഥമേഖലകളിൽ അവസ്ഥിതമായിട്ടുള്ള ശിലാപടലങ്ങൾ ഒന്നിടവിട്ട് വിപരീതമായ കാന്തികദിശകളിൽ വർത്തിക്കുന്നുവെന്ന് നിരീക്ഷിക്കപ്പെട്ടതാണ് പുരാകാന്തിക പഠനത്തിന്റെ വളർച്ചയ്ക്കും ഫലകസിദ്ധാന്തത്തിന്റെ അംഗീകാരത്തിനും വഴിയൊരുക്കിയത്.
അഗാധതലങ്ങളിൽ തുരപ്പുകളുണ്ടാക്കി, അവസാദങ്ങളുടെയും ആധാരശിലകളുടേയും സാമ്പിളുകൾ ശേഖരിക്കുവാനുളള യാന്ത്രികസൌകര്യങ്ങൾ ഘടിപ്പിച്ചിരുന്ന ഗ്ളോമർ ചലഞ്ചർ എന്ന കപ്പലുപയോഗിച്ച് 1970-കളിൽ അറ്റ്‌ലാന്റിക് പര്യവേക്ഷണം പുനസംഘടിപ്പിക്കപ്പെട്ടു.
ഇതിലൂടെ അറ്റ്‌ലാന്റിക് സമുദ്രത്തിന്റെ ഉത്പത്തിയേയും പരിണാമദശകളേയും സംബന്ധിച്ച് വ്യക്തമായ അറിവുകൾ നേടാനായി.
ഇവ ഫലകസിദ്ധാന്തത്തെ കൂടുതൽ ശക്തമാക്കി.
അറ്റ്‌ലാന്റിക് സമുദ്രത്തിലെ മൊത്തത്തിലുള്ള ഗതിക ചംക്രമണം (dynamic circulation), അന്തരീക്ഷ-സമുദ്രബന്ധവും അന്യോന പ്രക്രിയകളും, ആവാസ വ്യവസ്ഥ (ecosystem) എന്നിവയെ സംബന്ധിച്ച ഗവേഷണങ്ങൾക്കാണ് ഇപ്പോൾ മുൻഗണന നല്കപ്പെട്ടിരിക്കുന്നത്.
കടലുകളും ഉൾക്കടലുകളും മെക്സിക്കൻ ഉൾക്കടൽ മദ്ധ്യധരണിക്കടൽ ഗിനിയ ഉൾക്കടൽ സെൽട്ടിക് കടൽ ബിസ്കെയ് ഉൾക്കടൽ കരീബിയൻ കടൽ ഇതും കാണുക സരഗാസോ കടൽ സൊണാർ ബ്രിട്ടൻ അവലംബം പുറംകണ്ണികൾ Wikimedia Commons has media related to Atlantic Ocean .
Atlantic Ocean Atlantic Ocean Archived 2010-06-03 at the Wayback Machine .
Tropical Storm Nicole (Atlantic Ocean) Archived 2016-03-05 at the Wayback Machine .
Atlantic Ocean Archived 2010-12-05 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അറ്റ്‌ലാന്റിക് മഹാസമുദ്രം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അറ്റ്‌ലാന്റ്റ ഹോക്ക്സ് ഇംഗ്ലീഷ് വിലാസം https://ml.wikipedia.org/wiki/Atlanta_Hawks
അറ്റ്‌ലാന്റ്റ നഗരം ആസ്ഥാനമാക്കി കളിക്കുന്ന ഒരു നാഷണൽ ബാസ്ക്കറ്റ്ബോൾ അസോസിയേഷൻ ടീമാണ് അറ്റ്‌ലാന്റ്റ ഹോക്ക്സ് .
1947 -ൽ  ഈ പ്രസ്ഥാനം സ്ഥാപിതം ആക്കപ്പെട്ടു.
പക്ഷെ 1949-ൽ ആണ് ഇവർ എൻ ബി എ -യിലേക്ക് ചേർന്നത് .
ഫിലിപ്സ് എറീന യിൽ ആണ് ഹോക്ക്സ് -ൻറെ ഹോം മത്സരങ്ങൾ നടക്കുന്നത്.
ഇവർ 1958-ൽ എൻ.ബി.എ. ചാമ്പ്യൻഷിപ്‌ സ്വന്തമാക്കി.
അറ്റ്‌ലസ് പർവ്വതനിര ഇംഗ്ലീഷ് വിലാസം https://ml.wikipedia.org/wiki/Atlas_Mountains
ആഫ്രിക്കയുടെ വടക്ക് പടിഞ്ഞാറൻ തീരത്തുള്ള പർവ്വത നിരയാണ് അറ്റ്‌ലസ് പർവ്വതനിര ( Berber : ⵉⴷⵓⵔⴰⵔ ⵏ ⵓⴰⵟⵍⴰⵙ - idurar n Waṭlas, അറബി : جبال الأطلس ‬ , Classical Arabic: Daran; Dyrin )2,500 km ദൈർഘ്യമുള്ള ഈ പർവ്വതനിര അൾജീറിയ , മൊറോക്കോ , ടുണീഷ്യ എന്നീ രാജ്യങ്ങളിലൂടെ കടന്നു പോകുന്നു.
ഈ പർവ്വത നിരയിലെ ഏറ്റവും ഉയർന്ന കൊടുമുടി 4,165 മീറ്റർ ഉയരമുള്ള ടൌബ്കാൽ ആണ്.
ഈ കൊടുമുടി മൊറോക്കോയിലാണ് സ്ഥിതി ചെയ്യുന്നത്.
ഈ പർവ്വതനിര , സഹാറ മരുഭൂമിക്കും മദ്ധ്യധരണ്യാഴി , അറ്റ്‌ലാന്റിക് മഹാസമുദ്രം എന്നീ സമുദ്രങ്ങൾക്കും ഇടയിലുള്ള അതിരാണ്.
ഈ പ്രദേശത്തെ ജനത ബെർബർ ജനത എന്ന് അറിയപ്പെടുന്നു.
ഗുരുതരമായ വംശനാശ ഭീഷണി നേരിടുന്നവയും , വംശനാശം സംഭവിച്ചവയുമായ ഒട്ടനവധി തനതു ജീവജന്തു ജാലം ഈ പർവ്വത നിരയുടെ സവിശേഷതയാണ്.
ആഫ്രിക്കയിൽ കാണപ്പെട്ടിരുന്ന ഒരേ ഒരു കരടിയായ അറ്റ്‌ലസ് കരടി , നോർത്ത് ആഫ്രിക്കൻ ആന തുടങ്ങിയവ ഈ പ്രദേശത്ത് ജീവിച്ചിരുന്ന വംശനാശം സംഭവിച്ച ജീവികളാണ്.
ഇവിടെ ഇന്ന് കാണപ്പെടുന്ന ബാർബെറി മക്കാക്ക് , ബാർബെറി പുള്ളിപ്പുലി , ബാർബെറി സിംഹം തുടങ്ങിയ ജീവികൾ ഗുരുതരമായ വംശനാശ ഭീഷണി നേരിടുന്നു.
അറ്റ്‌ലാന്റിക് ഓഷ്യൻ റോഡ് ഇംഗ്ലീഷ് വിലാസം https://ml.wikipedia.org/wiki/Atlantic_Ocean_Road
അറ്റ്‌ലാന്റിക് സമുദ്രം റോഡ് അല്ലെങ്കിൽ അറ്റ്‌ലാന്റിക് റോഡ് (നോർവീജിയൻ: Atlanterhavsveien)  നോർവ്വെ കൗണ്ടി റോഡ് 64 ലേ Eide മുതൽ  Averøy വരെയുള്ള ദ്വീപ സമൂഹങ്ങളെ  ബന്ധിപ്പിക്കുന്ന  8.3 കിലോമീറ്റർ (5.2 മൈൽ) നീളമുള്ള ഭാഗമാണ്.1983ൽ ആരംഭിച്ച നിർമ്മാണ പ്രവർത്തനം ആറ് വർഷം കൊണ്ടാണ് പൂർത്തിയായത്.
അറ്റ്‌ലാന്റിക് ഗോലിയാത്ത് ഗ്രൂപ്പർ ഇംഗ്ലീഷ് വിലാസം https://ml.wikipedia.org/wiki/Atlantic_goliath_grouper
വംശനാശ ഭീഷണി നേരിടുന്ന ഒരു വലിയ കടൽ മത്സ്യമാണ് അറ്റ്‌ലാന്റിക് ഗോലിയാത്ത് ഗ്രൂപ്പർ (Atlantic goliath grouper).
ഇതിനെ പൊതുവേ ജൂതമത്സ്യം (Jew Fish) എന്നും വിളിക്കാറുണ്ട്.
ഇതിന്റെ ശാസ്ത്രനാമം Epinephelus itajara എന്നാണ്.
അറ്റ്‌ലാന്റിക് സമുദ്രത്തിലെ ഭൂമധ്യരേഖാ പ്രദേശങ്ങലിൽ ഇവ കാണപ്പെടുന്നു.
5 മുതൽ 50 മീറ്റർ ആഴമുള്ള പ്രദേശങ്ങളിലാണ് കണ്ടുവരുന്നത്.
പവിഴപ്പുറ്റുകൾ ഉള്ള പ്രദേശത്ത് ഇവ ധാരാളമായി കാണുന്നു.
ഫ്ലോറിഡയ്ക്ക് ചുറ്റുമുള്ള ഫ്ലോറിഡ കീ എന്ന് അറിയപ്പെടുന്ന പവിഴ ദ്വീപുകളിൽ ഇവയെ കാണാം.
കോംഗോ , സെനഗൽ , ബ്രസീൽ തുടങ്ങിയ രാജ്യങ്ങളിലും ഇവ കാണപ്പെടുന്നു.
വളരെ സാവധാനം സഞ്ചരിക്കുന്ന ഇവ ആഴം കുറഞ്ഞ പവിഴപ്പുറ്റുകൾ നിറഞ്ഞ പ്രദേശത്താണ് ഇരതേടുന്നത്.
അതിനാൽ തന്നെ ഇവയെ എളുപ്പത്തിൽ വേട്ടയാടാൻ മനുഷ്യന് കഴിഞ്ഞു.
അമിതമായ മത്സ്യബന്ധനം കാരണം ഇവയുടെ എണ്ണം ഗണ്യമായി കുറഞ്ഞതിനാൽ ഇവ ഇന്ന് വംശനാശ ഭീഷണിയിലാണ്.
ഇവയെ വേട്ടയാടുന്നത് നിയമപരമായി തടഞ്ഞിരിക്കുന്നു.
ഇവ പ്രജനനം നടത്തുന്നതും ശൈശവ കാലം ചിലവഴിക്കുന്നതും കണ്ടൽ പ്രദേശങ്ങളിലാണ് .
കണ്ടൽകാടുകളുടെ നാശവും ഇവയെ പ്രതികൂലമായി ബാധിക്കുന്നു.
മൂന്നു മീറ്റർ വരെ നീളം ഉണ്ടാകുന്ന ഈ മത്സ്യങ്ങൾക്ക് 360 കിലോഗ്രാം വരെ ഭാരം ഉണ്ടാകാറുണ്ട്.
ചില ഗോലിയാത്ത് ഗ്രൂപ്പറുകൾ  ജനന സമയത്ത് ആൺ മത്സ്യം ആയിരിക്കുമെങ്കിലും പിന്നീട് ഇവ പെൺമത്സ്യം ആയി മാറുന്നു.
ഈ സ്വഭാവ സവിശേഷത ഉള്ള ജീവികളെ Protogynous hermaphrodites എന്ന് വിളിക്കുന്നു.
നാഷണൽ ജ്യോഗ്രഫിക് മാഗസിൻ ,ജൂലൈ 2014  Big Fish - Page 112-116 .
അറ്റ്‌ലാന്റിക് പഫിൻ ഇംഗ്ലീഷ് വിലാസം https://ml.wikipedia.org/wiki/Atlantic_puffin
അറ്റ്‌ലാന്റിക് പഫിൻ (Fratercula arctica) ഓക്കുകളുടെ കുടുംബത്തിൽ ഉള്ള ഒരു കടൽപ്പക്ഷിയാണ് .
ഇതിനെ കോമൺ പഫിൻ എന്നും വിളിക്കാറുണ്ട് .
അറ്റ്‌ലാന്റിക് സമുദ്രതടങ്ങളിൽ വസിക്കുന്ന ഒരേ ഒരു പഫിൻ ആണിത്.
ഇതേ കുടുംബത്തിൽ ഉള്ള ജട പഫിൻ(Tufted Puffin) , കൊമ്പൻ പഫിൻ (Horned Puffin) എന്നിവയെ ശാന്തസമുദ്രതടങ്ങളിലാണ് കാണുന്നത്.
പഫിനുകൾക്ക് പെൻഗ്വിനുകളുമായി വിദൂര സാദൃശ്യം കാണാം.
ശരീരത്തിന്റെ പുറകു വശത്തു കറുപ്പ് നിറമാണ്.
മുഖത്ത് ചാര കലർന്ന വെള്ള നിറവും , ഉടലിനു വെള്ള നിറവുമാണ് .
കൊക്കുകൾക്കും കാലുകൾക്കും തിളങ്ങുന്ന ഓറഞ്ചു നിറമാണ്.
തണുപ്പ് കാലത്ത് ഇവയുടെ തിളങ്ങുന്ന നിറങ്ങൾ നഷ്ടമാകുന്നു.
പൊതുവേ ആണിനും പെണ്ണിനും ഒരേ നിറമാണ്..
കുട്ടിപഫിനുകൾക്ക് വർണ്ണഭംഗി ഉണ്ടായിരിക്കില്ല.
ആണിനു വലിപ്പം കൂടുതലായിരിക്കും.
ചിറകറ്റങ്ങൾ തമ്മിൽ 47 മുതൽ 63 സെ.
മീറ്റർ അകലമുണ്ട്.
നേരെ നിൽക്കുമ്പോൾ പഫിനുകൾക്ക് എട്ട് ഇഞ്ചോളം നീളം കാണാം.
ഐസ്‌ലാന്റ് , നോർവേ , ഗ്രീൻലാൻഡ് , ബ്രിട്ടൺ തുടങ്ങിയ സ്ഥലങ്ങളിലാണു ഇവ കൂടുകൂട്ടാറുള്ളത്.
സാധാരണയായി വളരെ വലിയ തോതിൽ അറ്റ്ലാന്റിക് പ്രദേശങ്ങളിൽ കാണപ്പെടുന്നു.
സമുദ്ര ഉപരിതലത്തിലൂടെ ചിറകുകൾ ഉപയോഗിച്ച് നീന്തുന്ന മുങ്ങൽ വിദഗ്ദരായ ഇവർ ചെറിയ മത്സ്യങ്ങളെയാണു പൊതുവേ ഭക്ഷിക്കാറുള്ളത്.
ഏപ്രിൽ മാസത്തോടെ  കടൽ തീരങ്ങളിലെ ഉയർന്ന ഇടങ്ങളിൽ ഇവ മാളങ്ങൾ ഉണ്ടാക്കി അതിൽ മുട്ട ഇടുന്നു.
കൂട്ടത്തോടെ ആണു ഇവ കൂടു കൂട്ടുന്നത്.
ഇവ ഒരു മുട്ടമാത്രമേ ഒരു സമയത്ത് ഇടാറുള്ളൂ.
പെൻഗ്വിനുകളുടെ കോളനികളെ അപേക്ഷിച്ച് ഇവരുടെ കോളനികൾ പ്രശാന്തമായിരിക്കും.
തണുപ്പ് കാലങ്ങളിലെ ഇവയുടെ ആവാസപ്രദേശങ്ങളെ കുറിച്ച് വ്യക്തമായ അറിവുകൾ ലഭ്യമല്ല.
കഴിഞ്ഞ ഒരു ദശകത്തിനുള്ളിൽ ഇവയുടെ എണ്ണത്തിൽ ഗണ്യമായ കുറവ് വന്നിട്ടുണ്ട്.
ഐസ്‌ലാന്റ് , നോർവേ , സ്കോട്ട്‌ലൻഡ് എന്നിവിടങ്ങളിലെ പഫിൻ കോളനികൾനിന്നും പുതിയ പഫിനുകൾ റിപ്പോർട്ട് ചെയ്യപ്പെട്ടിട്ടില്ല.
ജലത്തിന്റെ താപനില വർദ്ധിക്കുന്നത് ചെറിയ മീനുകളെ പ്രതികൂലമായി ബാധിച്ചിരിക്കുന്നു.
അതിനാൽ അവയെ ആഹരിക്കുന്ന പഫിനുകൾക്ക് ആഹാര ദൗർലഭ്യം ഉണ്ടാകുന്നു.
പൊതുവേ മുപ്പതോളം വർഷങ്ങൾ ജീവിക്കുന്ന പഫിനുകൾ , പ്രതികൂല കാലാവസ്ഥ ഉള്ളപ്പോൾ ചില വർഷങ്ങളിൽ പ്രത്യുൽപാദനം നടത്താറില്ല.
പക്ഷേ 
ഈ കാലയളവ്‌ ഈയിടെ ആയി കൂടി വരുന്നുണ്ട്.
എങ്കിലും വേൽസ് ദ്വീപിലുള്ള കോളനികളിൽ ഇവയുടെ എണ്ണം കൂടി വരുന്നത് പ്രകൃതി സ്നേഹികൾക്ക് ആശ്വാസം പകരുന്നു.
ചിത്രശാല അയർലാൻഡ്‌ നു സമീപം പഫിനുകളുടെ പോര് വേൽസ് ദ്വീപിൽ പ്രജനന സമയത്തെ പഫിൻ പഫിൻ കോളനി.
അറ്റ്‌ലൂരി ശ്രീമൻ നാരായണൻ
ഒരു ഇന്ത്യൻ ഡെന്റൽ സർജൻ, ഹൈദരാബാദിലെ ഗവൺമെന്റ് ഡെന്റൽ കോളേജിലെ ഡെന്റൽ സർജറി മുൻ പ്രൊഫസർ, 1974 മുതൽ ആന്ധ്ര പ്രദേശിലെ ഗ്രാമങ്ങളിൽ ഉടനീളം നടത്തിയ ഡെന്റൽ ക്യാമ്പുകൾ വഴി പ്രശസ്തനായ ആന്ധ്രാപ്രദേശ് സ്കൂൾ ഹെൽത്ത് സർവീസസിന്റെ മുൻ സ്റ്റേറ്റ് കോർഡിനേറ്റർ ഒക്കെയാണ് അറ്റ്‌ലൂരി ശ്രീമൻ നാരായണൻ .
അദ്ദേഹം സായ് ഓറൽ ഹെൽത്ത് ഫൗണ്ടേഷൻ സ്ഥാപിച്ചു,  ഇതിന്റെ ആഭിമുഖ്യത്തിൽ സംസ്ഥാനത്തെ ഗ്രാമപ്രദേശങ്ങളിലേക്ക് ആഴ്ചതോറും യാത്രകൾ നടത്തുന്നു, മെഡിക്കൽ ക്യാമ്പുകൾ നടത്തുന്നു, ഗ്രാമീണ ജനതയെ വായയുടെ ശുചിത്വത്തെക്കുറിച്ച് ബോധവത്കരിക്കാൻ സ്കൂളുകളിൽ പ്രഭാഷണങ്ങൾ നടത്തുന്നു.
അദ്ദേഹത്തിന്റെ ശ്രമങ്ങൾ 20,000 സ്കൂളുകളിലായി 15 ദശലക്ഷം കുട്ടികളിലെത്തിയതായി റിപ്പോർട്ടുണ്ട്.
1989 ൽ ഇന്ത്യാ ഗവൺമെന്റിന്റെ പരമോന്നത മെഡിക്കൽ അവാർഡായ ബിസി റോയ് അവാർഡ് നാരായണന് ലഭിച്ചു.
ആന്ധ്രാപ്രദേശ് സർക്കാരിൽ നിന്ന് വിശിഷ്ടപുരാസ്‌കര (1999), ഡോ. പൈഡി ലക്ഷ്മയ്യ പുരസ്കാർ, ഡോ. പൈഡി ലക്ഷ്മയ്യ ട്രസ്റ്റ്, താന എക്സലൻസി അവാർഡ് (2009), ഫാംഡന്റ് ലൈഫ് ടൈം അച്ചീവ്മെൻറ് അവാർഡ് (2010) എന്നിവയും അദ്ദേഹം നേടിയിട്ടുണ്ട്.
ഭാരത സർക്കാർ , 2002-ൽ പത്മശ്രീ നൽകി ആദരിച്ചു.
ഇന്ത്യയിലെ ഹൈദരാബാദിൽ ശ്രീരാമ ലക്ഷ്മിയെയാണ് നാരായണൻ വിവാഹം കഴിച്ചത്.
അദ്ദേഹത്തിന്റെ മൂത്തമകൻ സൈറാം അറ്റ്‌ലൂരി സ്റ്റെംകൂർസ് സിഇഒയാണ്, കൂടാതെ ഒഹായോവിലെ സിൻസിനാറ്റിയിൽ പ്രാക്ടീസ് maxillofacial ഡോക്ടറുമാണ്.
ഇളയ മകൻ മോഹൻ അറ്റ്‌ലൂരി ഹൈദരാബാദിൽ പ്രാക്ടീസ് ചെയ്യുന്ന മാക്‌സിലോഫേസിയൽ സർജനാണ്.
ത്രിഷ അറ്റ്‌ലൂരി, തേജ അറ്റ്‌ലൂരി, മാസ്റ്റർ നീൽ സായ് അറ്റ്‌ലൂരി എന്നീ മൂന്ന് പേരക്കുട്ടികളുണ്ട്.
അറ്റ്‌ലസ് ചീറ്റ ഇംഗ്ലീഷ് വിലാസം https://ml.wikipedia.org/wiki/Atlas_Cheetah
അറ്റ്ലസ് ഏവിയേഷൻ എന്ന വിമാന നിർമ്മാണക്കമ്പനിയുടെ ഏറെ വിജയകരമായി ഇന്നും സേവനത്തിലിരിക്കുന്ന ഒരു പോർ വിമാനമാണ് ചീറ്റ .
(Atlas Cheetah).
മിറാഷ് III  എന്ന ഡസ്സാൾട്ടിന്റെ വിമാനത്തിന്റെ രൂപഭേദമാണിത്.
സൗത്ത് ആഫ്രിക്കൻ വായുസേനയാണിതിന്റെ മുഖ്യ ഉപഭോക്താവ്.
പ്രത്യേകതകൾ വൈമാനികരുടെ എണ്ണം: ഒന്ന് നീളം: 15.55 മീറ്റർ (51.0 അടി) ചിറകിന്റെ നീളം: 8.22 മീറ്റർ (26.97 അടി) ഉയരം: 4.50 മീറ്റർ (14.76 അടി) ചിറകിന്റെ വിസ്തീർണ്ണം: 35 ചതുരശ്രമീറ്റർ (376.7 ചതുരശ്രഅടി) ആയുധങ്ങളില്ലാതെ ഭാരം: 6,600 കിലോഗ്രാം (14,550 പൗണ്ട്) ആയുധങ്ങളോടുകൂടി ഭാരം: പറയുന്നുയാ‍രാൻ സാധിക്കുന്ന പരമാവധി ഭാ‍രം: 13,700 കിലോഗ്രാം  (30,200 പൗണ്ട്) എഞ്ചിൻ: 1x Snecma Atar 9K50C-11, 7,200 kgf (71 kN , 15,900 lbf ) thrust turbojet പ്രകടനം പരമാവധി വേഗത: മാക് 2.2 ആക്രമണ പരിധി: Service ceiling: m ( ft) കുതിച്ചുയുരാൻ വേണ്ട സമയനിരക്ക്: 1,494 m/min (4,900 ft/min) ചിറകുകളുടെ ഭാര ക്രമീകരണം: 250 kg/m² (52 lb/ft²) ഭാരം: 15,873 lb (70.6 kN) with Afterburner ആയുധങ്ങൾ തോക്കുകൾ: 2x 30 mm DEFA cannons ബോംബുകൾ: 250 kg ലേസർ ഗൈഡഡ് ബോംബ് (LGB), ജി.പി.എസ് -ഗൈഡഡ് ബോംബ്, 250 കിലോ ബൂസ്റ്റർ ബോംബുകൾ, മറ്റു ഗൈഡഡ് അല്ലാത്ത ഇരുമ്പ് ബോംബുകൾ മിസൈലുകൾ: വി-4 ഡാർട്ടർ (ബി.വി.ആർ ‍മിസ്സൈൽ), യു/ഡാർട്ടർ, വി3സി ഡാർട്ടർ, പൈതൺ -3 മറ്റുള്ളവ: Two auxiliary fuel tanks (fitted with two 125 kg bomb pylons each) ബന്ധപ്പെട്ട വിമാനങ്ങൾ പഴയ രൂപം ഡസാൾട്ട് മിറാഷ് III ഡസാൾട്ട് മിറാഷ് 5 IAI Kfir താരതമ്യം ചെയ്യാവുന്നവ ഡസാൾട്ട് മിറാഷ്  2000 എഫ് 16
എബിഎ തെറാപ്പി ഈ ലേഖനത്തിന്റെ വിജ്ഞാനകോശ സ്വഭാവത്തിലേക്ക് മാറ്റാൻ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
അപ്ലൈഡ് ബിഹേവിയർ അനാലിസിസ് എന്നതിന്റെ ചുരുക്കപ്പേരാണ് എബിഎ.
ഓട്ടിസം സ്പെക്ട്രം ഡിസോർഡർ (എഎസ്ഡി), മറ്റ് വികസന വൈകല്യങ്ങൾ എന്നിവയുടെ പശ്ചാത്തലത്തിൽ സാധാരണയായി ഉപയോഗിക്കുന്ന വ്യക്തികളിലെ പെരുമാറ്റങ്ങൾ മനസിലാക്കുന്നതിലും പരിഷ്ക്കരിക്കുന്നതിലും ശ്രദ്ധ കേന്ദ്രീകരിക്കുന്ന ഒരു ചികിത്സാ സമീപനമാണിത്.
എബിഎ തെറാപ്പി സ്വഭാവരീതിയുടെ തത്വങ്ങളെ അടിസ്ഥാനമാക്കിയുള്ളതാണ്, ഇത് പെരുമാറ്റം രൂപപ്പെടുത്തുന്നതിൽ പഠനത്തിന്റെ പങ്ക് ഊന്നിപ്പറയുന്നു.
എബിഎ തെറാപ്പിയുടെ പ്രധാന ലക്ഷ്യം സാമൂഹിക പ്രാധാന്യമുള്ള പെരുമാറ്റങ്ങൾ മെച്ചപ്പെടുത്തുകയും പഠനത്തിലും വികസനത്തിലും ഹാനികരമോ അല്ലെങ്കിൽ ഇടപെടുന്നതോ ആയ പെരുമാറ്റങ്ങൾ കുറയ്ക്കുക എന്നതാണ്.
ചിട്ടയായ നിരീക്ഷണം, വിശകലനം, പെരുമാറ്റ പാറ്റേണുകളുടെ പരിഷ്ക്കരണം എന്നിവയിലൂടെ ഇത് കൈവരിക്കാനാകും.
എബിഎ തെറാപ്പിയിൽ സങ്കീർണ്ണമായ സ്വഭാവങ്ങളെ ചെറിയ ഘടകങ്ങളായി വിഭജിക്കുകയും വ്യക്തമായ നിർദ്ദേശങ്ങൾ നൽകുകയും ആവശ്യമുള്ള പെരുമാറ്റങ്ങളെ പ്രോത്സാഹിപ്പിക്കുന്നതിന് ശക്തിപ്പെടുത്തൽ സാങ്കേതിക വിദ്യകൾ ഉപയോഗിക്കുകയും ചെയ്യുന്നു.
ABA തെറാപ്പിയുടെ പ്രധാന ഘടകങ്ങൾ ഉൾപ്പെടുന്നു:
** വിലയിരുത്തൽ:** വ്യക്തിയുടെ പെരുമാറ്റം, കഴിവുകൾ, പോരായ്മകൾ എന്നിവയുടെ സമഗ്രമായ വിലയിരുത്തൽ ഒരു വ്യക്തിഗത ചികിത്സാ പദ്ധതി സൃഷ്ടിക്കുന്നതിന് നടത്തുന്നു.
**ഡാറ്റ ശേഖരണം:** പുരോഗതി ട്രാക്കുചെയ്യുന്നതിനും കാലക്രമേണ പെരുമാറ്റത്തിലെ മാറ്റങ്ങൾ അളക്കുന്നതിനുമായി വ്യവസ്ഥാപിതമായി ഡാറ്റ ശേഖരിക്കുന്നു.
ഇടപെടലുകളുടെ ഫലപ്രാപ്തിയെക്കുറിച്ച് അറിവുള്ള തീരുമാനങ്ങൾ എടുക്കാൻ ഇത് തെറാപ്പിസ്റ്റുകളെ സഹായിക്കുന്നു.
**ലക്ഷ്യ പെരുമാറ്റങ്ങൾ:** പ്രത്യേക പെരുമാറ്റങ്ങൾ ഇടപെടലിനായി ലക്ഷ്യമിടുന്നു.
ആശയവിനിമയ കഴിവുകൾ, സാമൂഹിക ഇടപെടലുകൾ, സ്വയം പരിചരണ ദിനചര്യകൾ എന്നിവയും മറ്റും ഇതിൽ ഉൾപ്പെടാം.
**ഇടപെടലുകൾ:** സ്വഭാവത്തിൽ മാറ്റം വരുത്താൻ വിവിധ തന്ത്രങ്ങളും സാങ്കേതിക വിദ്യകളും ഉപയോഗിക്കുന്നു.
പോസിറ്റീവ് റൈൻഫോഴ്‌സ്‌മെന്റ് (ആവശ്യമായ പെരുമാറ്റങ്ങൾക്ക് പ്രതിഫലം), പ്രോംപ്റ്റിംഗ് (ഒരു പെരുമാറ്റം നടത്താൻ വ്യക്തിയെ നയിക്കുക), രൂപപ്പെടുത്തൽ (തുടർച്ചയായ ഏകദേശങ്ങൾ ശക്തിപ്പെടുത്തുന്നതിലൂടെ സ്വഭാവം ക്രമേണ പരിഷ്‌ക്കരിക്കുക) എന്നിവയും മറ്റും ഇതിൽ ഉൾപ്പെടാം.
**പൊതുവൽക്കരണം:** തെറാപ്പിയിൽ പഠിച്ച കഴിവുകൾ വ്യത്യസ്‌ത ക്രമീകരണങ്ങളിലും സാഹചര്യങ്ങളിലും പ്രായോഗികമാക്കുകയും അവ യഥാർത്ഥ ജീവിത സന്ദർഭങ്ങളിൽ ബാധകമാണെന്ന് ഉറപ്പാക്കുകയും ചെയ്യുന്നു.
**പരിപാലനം:** ആവശ്യമുള്ള സ്വഭാവങ്ങൾ സ്ഥാപിച്ചുകഴിഞ്ഞാൽ, സ്വഭാവങ്ങൾ കാലക്രമേണ നിലനിർത്തുന്നുവെന്ന് ഉറപ്പാക്കാൻ ശ്രമിക്കും.
എബിഎ തെറാപ്പി പലപ്പോഴും പരിശീലനം സിദ്ധിച്ച തെറാപ്പിസ്റ്റുകൾ ഒറ്റയടിക്ക് നൽകാറുണ്ട്, വ്യക്തിഗത ആവശ്യങ്ങളെ അടിസ്ഥാനമാക്കി തെറാപ്പിയുടെ തീവ്രതയും കാലാവധിയും വ്യത്യാസപ്പെടാം.
എഎസ്‌ഡിയും മറ്റ് വികസന വൈകല്യങ്ങളും ഉള്ള നിരവധി വ്യക്തികൾക്ക് എബിഎ തെറാപ്പി ഫലപ്രാപ്തി കാണിച്ചിട്ടുണ്ടെങ്കിലും, അതിന്റെ രീതികളും സാധ്യമായ അനന്തരഫലങ്ങളും സംബന്ധിച്ച ധാർമ്മിക സംവാദങ്ങൾക്കും ചർച്ചകൾക്കും ഇത് വിധേയമായിട്ടുണ്ട് എന്നത് ശ്രദ്ധിക്കേണ്ടതാണ്.
അതുപോലെ, വ്യക്തികളുടെ സ്വയംഭരണത്തിനും ക്ഷേമത്തിനും കൂടുതൽ അനുകമ്പയും ആദരവും നൽകുന്നതിന് ABA സമ്പ്രദായങ്ങൾ പരിഷ്കരിക്കാനും പൊരുത്തപ്പെടുത്താനുമുള്ള ശ്രമങ്ങൾ നടന്നുകൊണ്ടിരിക്കുന്നു.
എഫ്സി പൂനെ സിറ്റി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2018 ജൂലൈ മുതൽ തുടരുന്നു.
ഇന്ത്യൻ സൂപ്പർ ലീഗിലെ പൂനെ നഗരത്തെ പ്രതിനിധികരിക്കുന്ന ടീമാണ് എഫ് സി പൂനെ സിറ്റി .
↑ http://www.indiansuperleague.com/fc-pune-city/venue
എബണേസീ ഇംഗ്ലീഷ് വിലാസം https://ml.wikipedia.org/wiki/Ebenaceae
എരികേൽസ് നിരയിലെ ഒരു സസ്യകുടുംബമാണ് എബണേസീ (Ebenaceae) .
സംഗീത ഉപകരണങ്ങളും കൗതുകവസ്തുക്കളും ഉണ്ടാക്കാൻ ഉപയോഗിക്കുന്ന കരിമരം ഉൾപ്പെടുന്ന കുടുംബമാണിത്.
4 ജനുസുകളിലായി 768 സ്പീഷിസ് മരങ്ങളും കുറ്റിച്ചെടികളും ഉൾപ്പെടുന്ന ഇവ ഉഷ്ണമേഖലാപ്രദേശങ്ങളിൽ ലോകത്ത് എമ്പാടും കണ്ടുവരുന്നുണ്ട്.
തടിക്കും ഭക്ഷ്യയോഗ്യമായ പഴങ്ങൾക്കുവേണ്ടിയും അലങ്കാരത്തിനായും ഇവയെ വളർത്തുന്നുണ്ട്.
ഈ കുടുംബത്തിലെ മൗറീഷ്യസിൽ കാണുന്ന മൗറീഷ്യസ് എബണിയെ 17 -ആം നൂറ്റാണ്ടിൽ ഡച്ചുകാർ അമിതമായി മുറിക്കുകയുണ്ടായി.
എബണേസീ കുടുംബത്തിൽ നാലു ജനുസുകളാണുള്ളത്.
ഒരിക്കൽ അല്ലെങ്കിൽ മറ്റൊരിക്കൽ കഴിഞ്ഞ നൂറ്റാണ്ടിൽ 7 ജനുസുകകൾ വരെ ഈ കുടുംബത്തിൽ ഉൾപ്പെടുത്തിയിരുന്നു.
എന്നാൽ തന്മാത്രാപഠനങ്ങൾ ഇതിനെ നാലിൽ ഒതുക്കി.
ജനുസ് പേരിട്ടത് അവലംബം തിയതി ഡയോസ്പൈറോസ് L. Sp.
Pl. 2: 1057–1058 1753 യൂക്ലിയ L. Syst.
(ed. 13) 747 1774 ലിസോകാർപ Benth.
Gen. Pl. 2(2): 667, 671 1876 റോയെന L. Sp.
Pl. 1: 397 1753 കേരളത്തിൽ കാണുന്നവ
എബണേസീ സസ്യകുടുംബത്തിലെ കേരളത്തിൽ കണ്ടുവരുന്ന ചിലമരങ്ങൾ ഇവയാണ്.
കാട്ടുതുവര , തെണ്ട് , മലയകത്തി , കാരി (മരം) , കാരമരം , ചെറുതുവര , പനച്ചി , കരിമരം , എലിച്ചുഴി , കാക്കക്കരിമരം , മെരുവാലം , കരി (മരം) , കരിന്താളി , കരുങ്ങാലി , കരിഞ്ചോര , കാട്ടുപനച്ചി , ഇലക്കട്ട , മഞ്ഞത്തുവര , കരിമരം (Diospyros crumenata) , അകിൽ (Aquilaria malaccensis) അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Ebenaceae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Ebenaceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എബി കുരുവിള ഇംഗ്ലീഷ് വിലാസം https://ml.wikipedia.org/wiki/Abey_Kuruvilla
1990 ലെ ഒരു ഇന്ത്യൻ ക്രിക്കറ്റ് ഫാസ്റ്റ് ബൌളറായിരുന്നു എബി കുരുവിള .
(ജനനം: ഓഗസ്റ്റ് 4 , 1968 ) വിവരണം
1997 ലെ ഇന്ത്യയുടെ പേസ് ബൌളിംഗിൽ പ്രധാന ബൌളറായിരുന്നു.
ഈ സമയത്ത് അന്നത്തെ പ്രധാന ബൌളറായിരുന്ന ശ്രീനാഥ് പരിക്കു മൂലം കളിക്കാതിരുന്നതും എബിക്ക് അവസരം കിട്ടാൻ കാരണമായി.
അന്നതെ ഏകദിന, ടെസ്റ്റ് ക്രിക്കറ്റുകളിൽ നന്നായി പ്രകടനം നടത്താനായെങ്കിലും പിന്നീട് ഇന്ത്യൻ ക്രിക്കറ്റ് ടീമിൽ അവസരം ലഭിച്ചില്ല.
2000 ൽ എബി മുൻ നിര ക്രിക്കറ്റിൽ നിന്നു വിരമിക്കുകയും, പരിശീലകനായി മാറുകയും ചെയ്തു.
എബിസി (പ്രോഗ്രാമിങ് ഭാഷ) ഇംഗ്ലീഷ് വിലാസം https://ml.wikipedia.org/wiki/ABC_(programming_language)
നെതർലാൻസിലെ സിഡബ്ല്യൂഐയിൽ (CWI) വികസിപ്പിച്ച ഒരു പൊതുവായ ഉദ്ദേശ്യ പ്രോഗ്രാമിങ് ഭാഷയും പ്രോഗ്രാമിംഗ് പരിസ്ഥിതിയും ആണ് എബിസി .
ലിയോ ജേർട്ട്സ്, ലാംബെർട്ട് മെർട്ടൻസ്, സ്റ്റീവൻ പെംബർട്ടൺ എന്നിവർ ചേർന്നാണ് ഇത് വികസിപ്പിച്ചത്.
ഇത് ഇൻറാക്ടീവ്, സ്ട്രക്ചർ, ഹൈ-ലെവൽ, ബേസിക് , പാസ്കൽ, അല്ലെങ്കിൽ എഡബ്ല്യുകെക്ക് പകരം ഉപയോഗിക്കാൻ ഉദ്ദേശിക്കുന്നു.
ഇത് ഒരു സിസ്റ്റം-പ്രോഗ്രാമിങ് ഭാഷ ആയിരിക്കണമെന്നില്ല, പക്ഷേ ഇത് അധ്യാപനത്തിനോ മൂലരൂപത്തിനോ(prototype)വേണ്ടി ഉദ്ദേശിച്ചിട്ടുള്ളതാണ്.
പൈത്തൺ പ്രോഗ്രാമിങ് ഭാഷയുടെ രൂപകൽപ്പനയിൽ എബിസി ഭാഷക്ക് വലിയ സ്വാധീനമുണ്ടായിരുന്നു; പൈത്തൺ വികസിപ്പിച്ച ഗൈഡോ വാൻ റോസ്സം , 1980 കളുടെ തുടക്കത്തിൽ എബിസി (ABC) സിസ്റ്റത്തിൽ നിരവധി വർഷങ്ങൾ പ്രവർത്തിച്ചു.
അതിൻറെ ഡിസൈനർമാർ പറയുന്നത്, എബിസി പ്രോഗ്രാമുകൾ നാലിലൊന്ന് വലിപ്പം മാത്രമാണെന്ന് ഉള്ളതെന്നും സമാനമായ പാസ്കൽ അല്ലെങ്കിൽ സി പ്രോഗ്രാമുകളെ അപേക്ഷിച്ച്, കൂടുതൽ വായനക്ഷമതയുള്ളതാണ്.
പ്രധാന സവിശേഷതകളിൽ ഇവ ഉൾപ്പെടുന്നു: അഞ്ച് അടിസ്ഥാന വിവര തരങ്ങൾ മാത്രം.
പരിവർത്തിത വസ്തു പ്രഖ്യാപനം(variable declaration)ആവശ്യമില്ല.
ടോപ്-ഡൗൺ പ്രോഗ്രാമിനുള്ള വ്യക്തമായ പിന്തുണ.
ഓഫ്-സൈഡ് റൂൾ വഴി പ്രസ്താവന അധികരിക്കുകയും, അതിനെ സൂചിപ്പിക്കുകയും ചെയ്യുന്നു.
അനന്തമായ കൃത്യയുള്ള ഗണിതവും, പരിമിതികളില്ലാത്ത വലിപ്പത്തിലുള്ള ലിസ്റ്റുകളും സ്ട്രിംഗുകളും, ഓർത്തോഗൊനാലിറ്റിയെ പിന്തുണയ്ക്കുന്ന മറ്റു സവിശേഷതകൾ ഉണ്ട്.
എബിസി യഥാർത്ഥത്തിൽ ഒരു ഏകീകൃതമായ നടപ്പാക്കൽ ആയിരുന്നു, അത് ഒരു പുതിയ ഗ്രാഫിക്കൽ യൂസർ ഇൻറർഫേസ് സൃഷ്ടിക്കൽ പോലുള്ള പുതിയ ആവശ്യങ്ങൾക്ക് ഉതകുന്ന കഴിവില്ല.
നേരിട്ടുളള ഫയൽ സിസ്റ്റത്തിലും ഓപ്പറേറ്റിങ് സിസ്റ്റത്തിലും നേരിട്ട് എബിസിയ്ക്ക് പ്രവേശിക്കാൻ കഴിഞ്ഞില്ല.
പൂർണ്ണമായ എബിസി സിസ്റ്റത്തിൽ പദവിന്യാസ തിരുത്തലുകൾ, നിർദ്ദേശങ്ങൾ, നിരന്തരമായ പരിവർത്തിത വസ്തുക്കൾ, ഒന്നിലധികം പ്രവർത്തനതലമുള്ള ഒരു പ്രോഗ്രാമിങ് പരിസരം എന്നിവ ഇപ്പോൾ ലഭ്യമാണ്, ഇപ്പോൾ ഒരു വ്യാഖ്യാന / കമ്പൈലർ ആയി ലഭ്യമാണ്, നിലവിൽ 1.05.02 പതിപ്പ്, യുണിക്സ്, ഡോസ്, അതാരി, ആപ്പിൾ മക്കിൻറോഷ് എന്നിവയ്ക്ക് കൈമാറുകയും ചെയ്തു.
ഒരു പ്രമാണത്തിലെ എല്ലാ വാക്കുകളുടെയും സെറ്റ് ശേഖരിക്കാൻ ഒരു ഉദാഹരണ ഘടകം താഴെകൊടുക്കുന്നു: HOW TO RETURN words document:
   PUT {} IN collection
   FOR line IN document:
      FOR word IN split line:
         IF word not.in collection:
            INSERT word IN collection
   RETURN collection അവലംബം ↑ "He was clearly influenced by ALGOL 68 's philosophy of providing constructs that can be combined in many different ways to produce all sorts of different data structures or ways of structuring a program."
- Guido van Rossum ↑ The A-Z of Programming Languages: Python Archived 2008-12-29 at the Wayback Machine .
"...I figured I could design and implement a language 'almost, but not quite, entirely unlike' ABC, improving upon ABC's deficiencies..."
, Computerworld (2008-08-05).
Retrieved on 2014-07-08.
↑ An Interview with Guido van Rossum Archived 2013-03-13 at the Wayback Machine .
"... in my head I had analyzed some of the reasons it had failed..."
ONLamp.com.
Retrieved on 2013-07-08.
എഫ്‌-സംഖ്യ ഇംഗ്ലീഷ് വിലാസം https://ml.wikipedia.org/wiki/F-number വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
f / 32 (മുകളിൽ ഇടത്ത്), f / 5 (താഴെ വലത്ത്) എന്നിവയുടെ താരതമ്യം Diagram of decreasing apertures, that is, increasing f-numbers, in one-stop increments; each aperture has half the light gathering area of the previous one.
എഫ് നമ്പർ എന്ന് പറയുന്നത് ക്യാമറയുടെ ഭൂത കണ്ണാടിയുടെ ദ്വാര വ്യാസത്തിന്റെ  അളവ് തോതാണ്
ഇത് സാധാരണയായി 1 .41 മുതൽ തുടങ്ങുന്നു 1 .4 എന്നത് ദ്വാരത്തിന്റെ ഏറ്റവും കൂടിയ അളവാണ് 1 .4 , 2 .8 എന്നിങ്ങനെയാണ് എഫ് സഘ്യ തുടങ്ങുന്നത് ഇത് കണ്ടെത്താൻ ഒരു സൂത്രവാക്യം ഉണ്ട് അത് മനസ്സിലാക്കുന്നതിനു മുൻപേ എഫ് സ്റ്റോപ്പ്‌ F stop എന്താണെന്നു മനസ്സിലാക്കുക വളരെ ലളിതമായി പറഞ്ഞാൽ ഭൂത കണ്ണാടിയുടെ രണ്ടാമത്തെ ഏറ്റവും കൂടിയ ദ്വാരവ്യാസം രണ്ടാമത്തെ എഫ് സ്റ്റോപ്പ്‌ എന്ന് പറയുന്നു: അപ്പോൾ സൂത്രവാക്യം താഴെ കാണുന്നത് പോലെ ആയിരിക്കും N = f D {\displaystyle N={\frac {f}{D}}\ }
f എന്നത് ഫോക്കൽ ലെങ്ങ്ത് D എന്നത് ദ്വാരത്തിന്റെ വ്യാസം N എന്നത് എഫ് സ്റ്റോപ്പ്‌  ഈ രീതിയിൽ ക്രിയകൾ ചെയ്തുകഴിഞ്ഞാൽ
നമുക്ക് കിട്ടുക
f / # = ( 2 A V ) {\displaystyle {\sqrt {(2^{AV})}}} (2 ന്റെ വർഗ്ഗമൂലം  എന്നത് 1 .414  ആണ് ) AV −1 0 1 2 3 4 5 6 7 8 9 10 11 12 13 14 15 16 f / # 0.7 1.0 1.4 2 2.8 4 5.6 8 11 16 22 32 45 64 90 128 180 256
എബയോണുകൾ ഇംഗ്ലീഷ് വിലാസം https://ml.wikipedia.org/wiki/Ebionites Part of a series on Jewish Christianity Figures Jesus John the Baptist Simon Peter Twelve Apostles James, brother of Jesus Simeon of Jerusalem Jude Paul Ancient groups Ebionites Elcesaites Nazarenes Pejoratives Judaizers Legalists Recent groups Hebrew Christian movement Messianic Judaism Saint Thomas Christians Adversity Split of Christianity and Judaism Paul and Judaism Marcionism Christian anti-semitism Constantine Writings Gospel of Matthew Epistle of James Clementine Didache Liturgy of St James Book of Elchasai Jewish–Christian gospels Gospel of the Ebionites Gospel of the Hebrews Gospel of the Nazarenes Issues Aramaic of Jesus Yeshua (name) Council of Jerusalem Expounding of the Law Sabbath Quartodecimanism Noahide laws ക സ തി
ക്രിസ്തുമതത്തിന്റെ ആദിമനൂറ്റാണ്ടുകളിൽ നിലവിലിരുന്ന ഒരു എബ്രായ-ക്രിസ്തീയവിഭാഗത്തെയോ വിഭാഗങ്ങളെയോ പരാമർശിക്കാൻ, അവരുടെ വിമർശകരായിരുന്ന ക്രിസ്തീയസഭാപിതാക്കന്മാർ ഉപയോഗിച്ചിരുന്ന പേരാണ് എബയോണുകൾ .
പാവപ്പെട്ടവർ എന്ന അർത്ഥമുള്ള "എബയോനിം" എന്ന എബ്രായ വാക്കിൽ നിന്നാണ് ഈ പേരിന്റെ നിഷ്പത്തി.
യേശുവിനെ രക്ഷകനായി അംഗീകരിച്ചിരുന്ന ഇവർ അതിനൊപ്പം തന്നെ യഹൂദരുടെ നിയമസംഹിതയായ തോറ നിഷ്കർഷിച്ചിരുന്ന മതാനുഷ്ടാനങ്ങളുടെ പാലനത്തിന്റെ അവശ്യകതയിൽ വിശ്വസിക്കുകയും ചെയ്തു.
കാനോനിക സുവിശേഷങ്ങളിൽ നിന്നു ഭിന്നമായ ഒരു യഹൂദസുവിശേഷം മാത്രമാണ് ഇവർ ഉപയോഗിച്ചിരുന്നത്.
എബയോണുകൾ, യേശുവിന്റെ സഹോദരനായി കരുതപ്പെടുന്ന "നീതിമാനായ" യാക്കോബിനെ(James the Just) മാനിക്കുകയും തർസൂസിലെ പൗലോസിനെ നിയമം ലംഘിച്ച മതത്യാഗിയായി തള്ളിപ്പറയുകയും ചെയ്തു.
സ്വമേധയാ തെരഞ്ഞെടുക്കുന്ന ദാരിദ്ര്യത്തിന് അവർ പ്രത്യേക പ്രാധാന്യം കല്പിച്ചിരുന്നെന്ന് 'പാവപ്പെട്ടവർ' എന്നർത്ഥമുള്ള അവരുടെ പേരിൽ നിന്നു മനസ്സിലാക്കാം.
എബയോണുകളെ സംബന്ധിച്ച സ്വതന്ത്രരേഖകൾ വിരളമായതിനാൽ അവരെക്കുറിച്ചുള്ള അറിവിനും പഠനങ്ങൾക്കും പ്രധാനമായും ആശ്രയിക്കാനുള്ളത്, യഹൂദവൽക്കരണക്കാരായ മതദ്രോഹികളായി (heretical Judaizers) അവരെ വിമർശിച്ച ക്രിസ്തീയസഭാപിതാക്കന്മാരുടെ രചനകളാണ്.
അതിനാൽ ഈ ആദിമ ക്രിസ്തീയവിഭാഗത്തെക്കുറിച്ചുള്ള അറിവ് മിക്കവാറും ഉറപ്പുപറയാൻ പറ്റാത്ത അഭ്യൂഹങ്ങളിൽ ഒതുങ്ങി നിൽക്കുന്നു.
പല പണ്ഡിതന്മാരും ഇവരെ, നസ്രായേന്മാരെപ്പോലുള്ള ആദിമക്രിസ്തീയ വിഭാഗങ്ങളിൽ നിന്ന് വേർതിരിച്ചു കാണുന്നു. 'പാവപ്പെട്ടവർ'
"പാവപ്പെട്ടവർ" എന്നർത്ഥമുള്ള 'എബിയോനിം' എന്ന എബ്രായ വാക്കിൽ നിന്നാണ് 'എബിയോണുകൾ' എന്ന പേരിന്റെ ഉത്ഭവം.
സങ്കീർത്തനങ്ങളിലും , തങ്ങളെ തന്നെ വിശേഷിപ്പിക്കാൻ യഹൂദഭക്തസമൂഹങ്ങൾ ഉപയോഗിക്കുമ്പോഴും ഈ വാക്കിനു സാമാന്യമായി കിട്ടുന്ന അർത്ഥം ഏറെക്കുറെ ഇതാണ്.
ആദ്യകാലങ്ങളിൽ "പാവപ്പെട്ടവർ" എന്നത്, എല്ലാ ക്രിസ്ത്യാനികളുടേയും വിശേഷണമായിരുന്നു  - ആദിമക്രൈസ്തവരുടെ സാമ്പത്തികനിലയേയും  ദാരിദ്ര്യത്തെ സ്വമേധയാ പുണരാനുള്ള സന്നദ്ധതയേയും അതു സൂചിപ്പിച്ചു.
പൗലോസിയെ ക്രിസ്തീയതയുടെ വികാസത്തിന്റെ പശ്ചാത്തലത്തിൽ ആദ്യകാലസഭയിലുണ്ടായ ഭിന്നതയെ തുടർന്ന്,  'എബയോണിം' എന്ന എബ്രായവാക്കിന്റെ യവനീകൃത രൂപം, പൗലോസിയ പക്ഷത്തിൽ നിന്നു വേറിട്ടു നിന്ന  യഹൂദക്രൈസ്തവരുടെ മാത്രം വിശേഷണമായി.
പിന്നീട് നാലാം നൂറ്റാണ്ടായപ്പോൾ, യഹൂദക്രൈസ്തവരുടെ മറ്റൊരു വിഭാഗമായ നസറായന്മാരിൽ പെടാത്ത ഒരു വിഭാഗം യഹൂദക്രിസ്ത്യാനികളുടെ മാത്രം വിശേഷണമായിത്തീർന്നു ആ നാമം.
ഇങ്ങനെയൊക്കെയാണെങ്കിലും, "പാവപ്പെട്ടവർ" എന്ന പ്രയോഗത്തിന് മറ്റു ഭാഷകളിൽ ഇങ്ങനെയൊരർത്ഥം ഉണ്ടായില്ല. 'എബയോൺ' എന്ന പദം യഹൂദർക്കിടയിൽ പാവപ്പെട്ടവരെ സൂചിപ്പിക്കുന്നുവെന്നും, യേശുവിനെ രക്ഷകനായി സ്വീകരിച്ച യഹൂദർ 'എബയോണികൾ' എന്നറിയപ്പെടുന്നുവെന്നും ഒരിജൻ പറയുന്നു.
"എബയോൺ" എന്ന പേരിൽ, ഒരിക്കലും ഉണ്ടായിട്ടില്ലാത്ത ഒരു സാങ്കല്പികപാഷണ്ഡപ്രമുഖനെ വിമർശിച്ച് ആദ്യം എഴുതിയത് ലത്തീൻ സഭാപിതാക്കളിൽ മുമ്പനായ തെർത്തുല്യൻ ആണ്.  'എബയോണികൾ' എന്ന വാക്കിന് 'എബയോൺ' എന്നൊരാളിന്റെ അനുയായികൾ എന്ന തെറ്റായ അർത്ഥം കല്പിക്കുകയാണ് തെർത്തുല്യൻ ചെയ്തതെന്നു കരുതപ്പെടുന്നു.
'എബയോണുകൾ' എന്ന  വാക്കിന്റെ വിവിധതരം ഉപയോഗങ്ങൾ ഇന്നും നിലവിലുണ്ട്.